93/140/ETY: Komission päätös, annettu 19 päivänä tammikuuta 1993, kalastustuotteiden silmämääräistä tarkastusta koskevista menettelytavoista mahdollisten loisien havaitsemiseksi



Virallinen lehti nro L 056 , 09/03/1993 s. 0042 - 0042

Suomenk. erityispainos Alue 3 Nide 48 s. 0163

Ruotsink. erityispainos Alue 3 Nide 48 s. 0163



KOMISSION PÄÄTÖS, annettu 19 päivänä tammikuuta 1993, kalastustuotteiden silmämääräistä tarkastusta koskevista menettelytavoista mahdollisten loisien havaitsemiseksi (93/140/ETY) EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon kalastustuotteiden tuotantoa ja markkinoille saattamista koskevista terveyttä koskevista vaatimuksista 22 päivänä heinäkuuta 1991 annetun neuvoston direktiivin 91/493/ETY(1) ja erityisesti sen liitteessä olevan IV luvun V osan 1 kohdan, sekä katsoo, että direktiivissä 91/493/ETY vahvistetaan loistarkastuksia koskevat vaatimukset kalastustuotteiden maissa sijaitsevissa laitoksissa ja uivissa jalostamoissa tapahtuvan käsittelyn aikana, kalatalousalan teollisuuden on toteutettava sisäisiä tarkastusohjelmia kalastustuotteiden tuotannon kaikissa vaiheissa direktiivin 91/493/ETY 6 artiklassa säädettyjä vaatimuksia noudattaen, jotta selvästi loisia sisältäviä kaloja ei käytettäisi ihmisravinnoksi, direktiivin 91/493/ETY liitteessä olevan I luvun II osan 5 kohdan mukaan samoja vaatimuksia sovelletaan sekä maissa sijaitseviin laitoksiin että uiviin jalostamoihin, silmämääräisten tarkastusten menettelytapojen vahvistaminen sisältää näkyvien loisien ja silmämääräisen tarkastuksen käsitteiden määrittelemisen sekä suoritettavien tarkastusten luonteen ja suorittamistiheyden vahvistamisen, ja tässä päätöksessä määrätyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Tässä päätöksessä tarkoitetaan: 1) näkyvällä loisella: loista tai loisryhmää, jonka koko, väri tai kudos mahdollistaa niiden erottamisen selvästi kalan kudoksesta, 2) silmämääräisellä tarkastuksella: kalojen tai kalastustuotteiden säästävä tarkastus, joka suoritetaan ilman optisia suurennuslaitteita ihmissilmälle sopivissa valaistusolosuhteissa tarvittaessa tutkimuskohdetta valoa vasten tarkastellen. 2 artikla 1 Silmämääräinen tarkastus on tehtävä pistokokeena edustavaan näytteiden yksikkömäärään. 2 Maissa sijaitsevista laitoksista vastaavien henkilöiden ja uivien jalostamojen pätevien henkilöiden on määritettävä kalastustuotteiden luonteen, niiden maantieteellisen alkuperän ja niiden käytön perusteella 1 kohdassa tarkoitettujen tarkastusten laajuus ja suorittamistiheys. 3 artikla Asiantuntijoiden on tuotannon aikana tarkastettava silmämääräisesti suolistetun kalan vatsaontelo sekä ihmisravinnoksi tarkoitetut maksa ja mäti. Silmämääräisiä tarkastuksia on suoritettava käytettävästä sisälmysten menetelmästä riippuen: 1) jatkuvasti työntekijän toimesta sisälmyksien poiston ja pesun yhteydessä jos sisälmykset poistetaan käsin; 2) pistokokein edustavasta näytteiden yksikkömäärästä, jonka on oltava vähintään kymmenen kalaa erää kohti, jos sisälmykset poistetaan mekaanisesti. 4 artikla Asiantuntijoiden on tarkastettava kalafileet tai -viipaleet silmämääräisesti fileoinnin tai viipaloinnin jälkeen suoritettavan siistimisen aikana. Jos fileiden yksittäinen tutkiminen ei ole mahdollista fileiden koon tai fileointitoimien vuoksi, näytteenottosuunnitelma on laadittava ja sen on oltava toimivaltaisen viranomaisen käytettävissä direktiivin 91/493/ETY 6 artiklan 1 kohdassa annettujen säännösten mukaisesti. Jos fileiden tarkastelu valoa vasten on teknisesti mahdollista se on sisällytettävä näytteenottosuunnitelmaan. 5 artikla Tämä päätös on osoitettu kaikille jäsenvaltioille. Tehty Brysselissä 19 päivänä tammikuuta 1993. Komission puolesta René STEICHEN Komission jäsen (1) EYVL N:o L 268, 24.9.1991, s. 15